આ તમાશો જોઈને બલુ બગલાને મજા પડી ગઈ ! પણ રામ રાખે તેને કોણ ચાખે ! આ સરોવરમાં કબુ કાચબો રહેતો હતો; દલુ દેડકાનો દિલોજાન દોસ્ત ! તે તુરત દલુ દેડકાની મદદે દોડી આવ્યો ! કબુ કાચબાએ તરફડિયા મારતી માછલીની પૂંછડી પકડી લીધી અને દલુ દેડકાના મોંઢામાંથી બહાર ખેંચવા લાગ્યો !! અને ખૂબ જોર કરી મહામહેનતથી દલુ દેડકાનાં મોંઢામાંથી માછલી બહાર ખેંચી કાઢી અને દલુ દેડકો શાંત સરોવરમાં સરકી ગયો !! કબુ કાચબાનો આભાર માનવા ઊભો રહ્યો નહિ, એટલી શરમ આવી. તે દિવસથી દલુ દેડકાને બોધપાઠ મળી ગયો કે : “ભૂખ કરતાં ઓછું ખાવું” અને અકરાંતિયાની જેમ પેટ ભરવું નહિ !!